Document ID: 31993R0286

ΚΑΝΟΝΙΣΜΟΣ (ΕΟΚ) αριθ. 286/93 ΤΗΣ ΕΠΙΤΡΟΠΗΣ της 9ης Φεβρουαρίου 1993 για την τροποποίηση του κανονισμού (ΕΟΚ) αριθ. 2342/92 για τις εισαγωγές από τρίτες χώρες και τη χορήγηση επιστροφών κατά την εξαγωγή για τα καθαρής φυλής βοοειδή αναπαραγωγής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 805/68 του Συμβουλίου της 27ης Ιουλίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 125/93 (2), και ιδίως το άρθρο 10 παράγραφος 5,
Εκτιμώντας:
ότι σύμφωνα με το άρθρο 2 παράγραφος 5 του κανονισμού (ΕΟΚ) αριθ. 2342/92 της Επιτροπής της 7ης Αυγούστου 1992 για τις εισαγωγές από τρίτες χώρες και τη χορήγηση επιστροφών κατά την εξαγωγή για καθαρής φυλής βοοειδή αναπαραγωγής και για την κατάργηση του κανονισμού (ΕΟΚ) αριθ. 1544/79 (3), οι εισαγωγές των καθαρής φυλής βοοειδών αναπαραγωγής που κατάγονται και προέρχονται από τις χώρες ΕΖΕΣ απαλλάσονται από ορισμένες υποχρεώσεις που προβλέπονται ιδίως στο άρθρο 2 παράγραφος 3 του εν λόγω κανονισμού- ότι αυτό δεν επηρεάζει την εφαρμογή του άρθρου 7 δεύτερο εδάφιο της οδηγίας 77/504/ΕΟΚ του Συμβουλίου της 25ης Ιουλίου 1977 περί των βοοειδών αναπαραγωγής καθαρής φυλής (4), όπως τροποποιήθηκε τελευταία από την οδηγία 91/174/ΕΟΚ (5)- ότι για να αποφευχθεί η υπάρχουσα διατύπωση του εν λόγω άρθρου 2 παράγραφος 5 να δημιουργήσει προβλήματα στην πρακτική εφαρμογή της οδηγίας αυτής, πρέπει να προσδιοριστεί ότι έχει δηλωτικό χαρακτήρα-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2342/92 τροποποιείται ως εξής:
1. στο άρθρο 2 παράγραφος 3 στοιχείο α), οι όροι "και έχει καταχωρισθεί ή εγγραφεί σε γενεαλογικό βιβλίο" διαγράφονται-
2. στο άρθρο 2 προστίθεται η ακόλουθη νέα παράγραφος:
"6. Το παρόν άρθρο δεν επηρεάζει την εφαρμογή του άρθρου 7 δεύτερο εδάφιο της οδηγίας 77/504/ΕΟΚ."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Φεβρουαρίου 1993.

Labels: 3
5
6